tomron87/hebrew-wikipedia-sentences-corpus huggingface dataset:
במהלך הפרק, האלוף האוניברסלי, סת' רולינס (שייצג את Raw) התחרה נגד רומן ריינס (שייצג את סמאקדאון) בקרב שבו המנצח יזכה את המותג שלו בבחירה הראשונה של הדראפט.
סיום הקרב התנהל כך ש"השד" בריי וויאט הופיע ותקף את רולינס, מה שגרם לרולינס לנצח בקרב כתוצאה מפסילה ובכך Raw השיגה את בחירת הדראפט הראשונה.
מנגד, נודע לאחר מכן שוויאט הועבר לתוכנית סמאקדאון.
בתוכנית סמאקדאון באותו השבוע, ביילי, שקיצרה את שיערה והשמידה את הבלונים הקופצניים המופיעים בכניסתה לזירה, השיבה לידיה את חגורת אליפות הנשים של סמאקדאון לאחר שניצחה את שארלוט פלייר.
המלך קורבין התחרה נגד צ'אד גייבל, שמרגע זה הוכר כ"גייבל הנמוך", בקרב חוזר, שבו קורבין ניצח.
גידי ליבנה (נולד ב–17 באוקטובר 1988) הוא אמן חושים וסטנדאפיסט ישראלי.
ידוע בעיקר בזכות קטעי הסטנדאפ שלו ברשתות, תוכנית הטלוויזיה "גוט טאלנט ישראל" והסדרה בכיכובו "חי באשליות".
ליבנה נולד ברחובות, ואת רוב ילדותו העביר בארצות הברית בשל שליחות אקדמית של הוריו.
עלה לראשונה על הבמה בשנת 2007, בערב סטנדאפ עם מופע קסמים קומי.
לאחר שירותו הצבאי יצר מופע רחוב של קסמים וקומדיה ונדד איתו ביבשת אוסטרליה.
כאשר חזר לישראל למד וסיים תואר ראשון בתקשורת במרכז הבינתחומי הרצליה.
עבד כמפיק ושדרן רדיו בתחנות 106.2FM ו-88FM של רשות השידור (ללא קשר לשדר הרדיו המפורסם, גדי ליבנה).
כיום הוא מתארח כסטנדאפיסט בתוכניות רדיו ופודקאסטים.
בשנת 2014 הצטרף לקאסט של מופע הקסמים "Sorcerers Night", שדורג על ידי אתר TripAdvisor למופע הטוב בישראל 8 שנים ברציפות.
ב-2016 יצר יחד עם אמני החושים דניאל הראל ורן גפנר את מופע "הקופסה", מופע אמנות חושים המשלב קטעי תיאטרון ניסיוניים.
המופע רץ כשנה וזכה לביקורות חיוביות בתקשורת.
בשנת 2018 הופיע ליבנה לראשונה בפסטיבל הקומדיה הישראלי על שם ספי ריבלין, הוא הציג שם לראשונה חומרים ראשוניים במה שהפך לאחר מכן למופע היחיד שלו בשם "מופע חי באשליות".
הוא הופיע בפסטיבל פעם נוספת גם ב-2019.
בערך באותו זמן החל להופיע כאחד מאמני הבית בקאמל קומדי קלאב.
בדצמבר 2018 השתתף בעונה השנייה של הגרסה הישראלית לתוכנית הכישרונות "Got Talent".
ב-2019 יצר תוכנית קסמים קומית בכיכובו בשם "חי באשליות".
התוכנית משודרת בערוץ טדי בהוט ובפרטנר טיוי למשך שתי עונות.
באותה שנה העניק איגוד אמני ישראל לגידי ליבנה את פרס האמן המבצע לשנת 2019 על שם דודו דותן, על מופע היחיד שלו "אשליות".
בפברואר 2022 צילם ופרסם את מופע הספיישל הקומדיה-קסמים הראשון בארץ, "מופע חי באשליות".
ההופעה צולמה במועדון "סטנדאפ פאקטורי" בתל אביב.
בה בעת הוא משמש ככותב קומי לאמני חושים וסטנדאפיסטים ישראלים.
בין השנים 2019-2022 כיהן בהתנדבות בתפקיד מזכ"ל בהנהלת אגודת הקוסמים ואמני החושים הישראלית.
בנובמבר 2022 נבחר ברוב קולות לכהן כסגן הנשיא של אגודת הקוסמים, לצד הנשיא, אמן החושים ליאור מנור.
בדצמבר 2022 השתתף וזכה במקום ראשון באליפות ישראל בקסמים.
באוגוסט 2023 הצגת היחיד שלו "תבואו יהיה קוסם" ("קוף מצלתיים") נבחרה להציג בבכורה בפסטיבל הקומדיה הישראלי ע"ש אפריים קישון
גדעון עזר (גידי) כפיר-אל הוא קצין צה"ל בדרגת אלוף-משנה שירת כמפקד עוצבת יפתח.
במלחמת לבנון השנייה פיקד על פלוגת ומפיר בגדוד 52. בין השנים 2015–2017 פיקד על גדוד 9 בחטיבה 401. בין השנים 2017–2018 פיקד על גדוד הדס בבה"ד 1. לאחר מכן מונה לקצין אג"ם עוצבת געש.
ב-14 באוקטובר 2020 מונה למפקד עוצבת יפתח והועלה לדרגת אלוף-משנה.
בדצמבר 2021 סוכם ללימודים במכללה לביטחון לאומי.
גיהנום בכלוב (2010) הפוסטר הרשמי של האירוע בכיכובו של אנדרטייקר מידע ארגון WWE מותג(ים) Rawסמאקדאון תאריך 3 באוקטובר 2010 עיר דאלאס, טקסס אולם אמריקן איירליינס סנטר מספר צופים 7,500 שיר(י) הנושא "Sacrifice" בביצוע Atom Smash סדרת אירועי שלם וצפה של ה-WWEלילה של אלופיםגיהנום בכלוב(2010)בראגינג רייטס סדרת אירועי גיהנום בכלוב2009גיהנום בכלוב(2010)2011
גיהנום בכלוב (2010) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-3 באוקטובר 2010, באולם אמריקן איירליינס סנטר שבדאלאס, טקסס.
האירוע היה האירוע השני בסדרת אירועי גיהנום בכלוב.
שבעה קרבות התנהלו באירוע, כולל אחד ששימש כקרב חושך (קרב שלא שודר בטלוויזיה).
בקרב המרכזי, קיין ניצח את אנדרטייקר בקרב גיהנום בכלוב ושמר על אליפות העולם במשקל כבד.
עוד ברשימת הקרבות, רנדי אורטון ניצח את שיימוס בקרב גיהנום בכלוב ושמר על אליפות ה-WWE, דניאל בריאן ניצח את ג'ון מוריסון והמיז בקרב הכנעות בכל מקום משולש ושמר על אליפות ארצות הברית, וייד בארט ניצח את ג'ון סינה; מאחר שבארט ניצח, סינה היה חייב להצטרף לקבוצת הנקסוס.
בשנת 2009, ארגון ה-WWE הציג את גיהנום בכלוב כסדרת אירועים.
הרעיון לאירוע הגיע מהקרב "גיהנום בכלוב", שהתקיים לראשונה בשנת 1997 בקרב בין שון מייקלס לבין אנדרטייקר, ובו המתאבקים כלואים בתוך כלוב המקיף את הזירה.
הקרב המרכזי של האירוע התקיים תחת חוקי גיהנום בכלוב.
האירוע גיהנום בכלוב של שנת 2010 ביסס את עצמו כאירוע שנתי במתכונת האירועים של חודש אוקטובר.
הפיוד המרכזי מהמותג Raw היה בין האלוף החדש, רנדי אורטון לאלוף הקודם, שיימוס בקרב גיהנום בכלוב על אליפות ה-WWE.
באירוע לילה של אלופים, אורטון זכה באליפות ה-WWE בקרב הדחות משושה נגד כריס ג'ריקו, אדג', ג'ון סינה, וייד בארט ושיימוס.
לילה לאחר מכן בתוכנית Raw, שיימוס דרש את הקרב החוזה שמגיע לו.
הג'נרל מנג'ר של Raw הודיע שהקרב החוזר בין השניים ייערך באירוע גיהנום בכלוב תחת חוקי קרב גיהנום בכלוב.
הפיוד המרכזי מהמותג סמאקדאון היה בין קיין לאנדרטייקר על אליפות העולם במשקל כבד.
העלילה סיפרה שקיין תקף את אנדרטייקר כדי "לגנוב" את כוחותיו של אנדרטייקר ולשלוט ביד רמה עליו.
באירוע לילה של אלופים, קיין התמודד מול אנדרטייקר בקרב ללא חוקים על התואר, שבו הוא ניצח.
בניסיון להפיטר מאנדרטייקר אחת ולתמיד, קיין איתגר אותו לקרב גיהנום בכלוב, אותו קרב שאנדרטייקר נאבק בפעם הראשונה בהיסטוריה 13 שנים קודם לכן באירוע Badd Blood: In Your House ובו קיין ערך את הבכורה שלו, כשתקף את אנדרטייקר.
ב-24 בספטמבר בתוכנית סמאקדאון, המנג'ר, פול ברר, ביצע את חזרתו לארגון, כשעמד לצד אנדרטייקר וכביכול השיב לאחרון את כוחותיו.
יריבות נוספת מהמותג Raw הייתה בין ג'ון סינה לוייד בארט, ששימש כמנהיג קבוצת הנקסוס, קבוצה של מתאבקים טירונים מהתוכנית NXT.
מאז הקמת הקבוצה, היא שמה לעצמה למטרה לתקוף מתאבקים מ-Raw, אך המטרה המרכזית שלה הייתה ג'ון סינה, כשגרמה לו להפסיד במספר קרבות אליפות.
בלילה של אלופים, הנקסוס תקפו את סינה, כך שעזרו לבארט להדיח אותו מקרב ההדחות המשושה.
לילה לאחר מכן בתוכנית Raw, סינה ובארט הסכימו לקיום קרב ביניהם כשההתניה לקרב הייתה שבמידה שבארט ינצח - סינה יהיה חייב להצטרף לנקסוס, לעומת זאת, במידה שסינה ינצח - הנקסוס תהיה חייבת להתפרק.
+ אישיויות אחרות על המסך תפקיד: שם:צוות השידור באנגליתמייקל קולג'רי לולרמאט סטרייקרצוות השידור בספרדיתקרלוס קבררההוגו סבינוביץ'מראייןג'וש מתיוזכרוזיםג'סטין רוברטסטוני צ'ימלריקרדו רודריגזשופטיםמייק קיודהצ'ארלס רובינסוןג'ון קוןג'ק דואןדריק מורצ'אד פטון
לפני שהאירוע שודר בשיטת ה"שלם וצפה", התקיים קרב חושך (קרב שאינו שודר בטלוויזיה), שבו גולדאסט, קופי קינגסטון ו-R-טרות' ניצחו את קודי רודס, דרו מקינטייר ודולף זיגלר בקרב שלושה נגד שלושה.
האירוע עצמו נפתח בקרב שבו דניאל בריאן הגן על אליפות ארצות הברית נגד ג'ון מוריסון והמיז בקרב הכנעות בכל מקום משולש.
בסיום, בריאן ביצע על המיז את מהלך ההכנעה שלו, ה-Lebell Lock, על רמפת הכניסה לזירה, כך שגרם לו להיכנע וכתוצאה מכך הוא שמר על התואר בהצלחה.
אז, רנדי אורטון הגן על אליפות ה-WWE נגד שיימוס בקרב גיהנום בכלוב.
במהלך הקרב, אורטון תקף את שיימוס בעזרת מדרגות הזירה ואף ביצע את מהלך הסנאפ סקופ פאוורסלאם עליהם, אך ניסיון ההצמדה שבאה לאחר מכן לא היה מוצלח.
מנגד, שיימוס ביצע על אורטון את מהלך האייריש קורס בקברייקר על מדרגות הזירה ואז את מהלך הסיום שלו, הברוג קיק, שלא עזרו לו כדי להשיג את הניצחון.
בסיום, אורטון ניסה לבצע על שיימוס את מהלך בעיטת הפאנט מחוץ לזירה, אך האחרון הצליח לחמוק ולבצע את מהלך הברוג קיק בפעם השנייה, אך עדיין גם זה לא הספיק לו כדי לגבור על אורטון.
בתגובה, אורטון ביצע על שיימוס את מהלך הסיום שלו, ה-RKO, על מדרגות הזירה כדי להשיג את הניצחון בקרב, שהקנה לו הגנה מוצלחת על התואר.
אלברטו דל ריו הסביר לקהל על התרומה שהביא, כשפצע את ריי מיסטריו וכריסטיאן, עד שאדג' קטע אותו.
מנגד, ג'ק סוואגר התערב, כשקטע את אדג' ואף ביקש שהוא יתנצל על כך שתקף את קמע העיט של סוואגר.
דל ריו הכה את אדג' בעזרת מיקרופון וסוואגר תקף את אדג' גם הוא.
הג'נרל מנג'ר של Raw קבע קרב בין אדג' לסוואגר.
במהלך הקרב ביניהם, אדג' ניסה לבצע על סוואגר את מהלך הסיום שלו, הספיר, אך האחרון התחמק מכך וביצע במקום את מהלך הגטוורנץ' פאוורבומב.
בסיום, סוואגר ביצע על אדג' את מהלך האנקל לוק, כשאדג' הצליח להגיע לחבל ולשבור את מהלך ההכנעה.
לאחר מכן, הוא ביצע על סוואגר את מהלך הספיר כדי לנצח בקרב.
בקרב הרביעי, ג'ון סינה התמודד מול וייד בארט.
במהלך הקרב, מספר מתאבקי WWE תקפו את קבוצת הנקסוס.
כשסינה ניסה לבצע על בארט את מהלך הסיום שלו, האטיטיוד אדג'סטמנט, בארט חמק מכך ובמקום ביצע את מהלך הסיום שלו, הוייסטלנד, שלא הספיק לו כדי לנצח.
לבסוף, סינה הצליח לבצע את האטיטיוד אדג'סטמנט, אך גם הוא לא הצליח להשיג את הניצחון.
סיום הקרב התנהל כך שסינה ביצע על בארט את מהלך ההכנעה שלו, ה-STF, אך מייקל מקגיליקטי הסיח את דעתו של השופט.
בזמן שדעת השופט הוסחה, האסקי האריס תקף את סינה עם חפץ ממתכת.
בארט ניצל זאת והצמיד את סינה לניצחון.
בעקבות הפסדו של סינה, הוא חויב להצטרף לקבוצת הנקסוס.
בקרב הלפני האחרון, מישל מק'קול (שלוותה לקרב על ידי ליילה) הגנה על אליפות הדיוות נגד נטליה.
בסיום, נטליה ביצעה על מקול את מהלך ההכנעה שלה, השארפשוטר, אך ליילה זרקה נעל אל תוך הזירה, מה שגרם לכך שנטליה ניצחה כתוצאה מפסילה.
בקרב המרכזי, קיין הגן על אליפות העולם במשקל כבד נגד אנדרטייקר (שלווה לקרב על ידי פול ברר) בקרב גיהנום בכלוב.
במהלך הקרב, אנדרטייקר ביצע על קיין את מהלך ההכנעה שלו, ה-Hell's Gate, אך קיין הצליח אט אט להתחמק מחוץ לזירה, כששבר את הכנעה זו.
אנדרטייקר המשיך וביצע עליו את מהלך הצ'וקסלאם, אך ניסיון ההצמדה שבא לאחר מכן לא היה מוצלח.
הוא ניסה לבצע עליו את מהלך הלאסט רייד, אך קיין ביצע עליו את מהלך הצו'קסלאם משלו.
לבסוף, אנדרטייקר הצליח לבצע את הלאסט רייד, אך עדיין לא הצליח לנצח.
אנדרטייקר המשיך בשליטתו, כשניסה לבצע עליו את מהלך הטומבסטון פיילדרייבר.
מנגד, קיין חמק וביצע את אותו המהלך על אנדרטייקר, שלא הספיק לו כדי לגבור על אנדרטייקר.
כתוצאה מכך, קיין הזועם תקף את השופט.
בזמן שהצוות הרפואי עשה את דרכו כדי לטפל בשופט, המנג'ר פול ברר נכנס לכלוב, כשגרם לקיין להתעמת איתו, מה שאיפשר לאנדרטייקר לבצע פעם נוספת את מהלך הצ'וקסלאם.
אנדרטייקר ניסה לבצע את מהלך הטומבסטון פיילדרייבר, לעומת זאת, ברר בגד בו כשהשתמש בכד האפר שלו כדי לסנוור זמנית את אנדרטייקר ולאחר מכן העביר לקיין את הכד.
קיין הכה את אנדרטייקר בעזרת כד זה ולאחר מכן ביצע עליו את מהלך הצ'וקסלאם, שהספיק לו כדי לנצח בקרב ולשמור על חגורת האליפות.
7,500 צופים נכחו באירוע גיהנום בכלוב, כששיעור הקנייה לאירוע עמד על 210,000, שהיא ירידה מהאירוע של השנה הקודמת עם 283,000.
פול ברר איתגר את אנדרטייקר להתמודד מול קיין בקרב להיקבר בחיים.
אנדרטייקר נענה לאתגר זה בחיוב.
באירוע בראגינג רייטס, קיין ניצח את אנדרטייקר לאחר עזרה מצד קבוצת הנקסוס, במה שלמעשה סיים את הפיוד בין השניים.
כחבר החדש בנקסוס, ג'ון סינה ניסה להרוס את הקבוצה מבפנים, עד שהג'נרל מנג'ר של Raw אמר לסינה להישמע להוראות של בארט או שהוא יאבד את מקום עבודתו.
בקרב באטל רויאל אשר קבע את הטוען לכתר לאליפות ה-WWE, בארט וסינה היו השניים האחרונים.
בארט הורה לסינה להדיח את עצמו כדי שהוא יוכל להפוך לטוען לכתר.
כדי להבטיח את הצלחתו, בארט גרם לסינה לעמוד לצידו בפינת הזירה בקרב שלו נגד האלוף, רנדי אורטון, באירוע בראגינג רייטס.
הוא הודיע לסינה שאם הוא לא ינצח הוא יפטר אותו.
באירוע עצמו, וייד בארט ניצח בפסילה לאחר שסינה תקף אותו.
מצב זה גרם לכך שסינה שמר על מקום עבודתו בנוסף לכך שבארט לא זכה באליפות ה-WWE.
עוד באירוע זה, סינה זכה באליפות הזוגות ביחד עם דייוויד אוטונגה.
במידה שסינה היה מנצח, הנקסוס הייתה חייבת להתפרק.
גידי לשץ (נולד ב-26 בספטמבר 1973) הוא מנכ"ל אסותא מרכזים רפואיים, רשת בתי חולים ומרכזים רפואיים בישראל.
לשעבר ראש מחוז ירושלים והשפלה של מכבי שירותי בריאות.
לשץ נולד כפג באילת בזמן שהוריו שהו בחופשה בעיר, ימים ספורים לפני פרוץ מלחמת יום כיפור.
הוא נקרא על שם הסבא-רבא שלו, פרופ' גדעון מר, מנכ"ל משרד הבריאות בעבר וחוקר מחלת המלריה.
אמו עבדה כמורה ואילו אביו עבד בעסקי הבנייה.
הוא גדל והתחנך בעיר רעננה.
במחצית שנת 2020, במהלך תקופת הקורונה, התמנה כמנכ"ל רשת אסותא.
לפני כן מילא שורת תפקידים בכירים במכבי שירותי בריאות במשך כעשרים שנה, האחרון בהם כראש מחוז ירושלים והשפלה.
במהלך כהונתו, זכה בפרס ירושלים על קידום שירותי הרפואה בעיר.
בתפקידיו הקודמים שימש, בין היתר, כפיזיותרפיסט, מנהל מכון לפיזיותרפיה, סגן מנהל תפעול מחוזי, ובהמשך, כעוזר בכיר למנכ"ל מכבי, מנהל תכנון ויישום אסטרטגיה, וראש יחידת החדשנות לשירות ותפעול.
לצד תפקידו כמנכ"ל אסותא הוא משמש גם כיו"ר דירקטוריון פתו-לאב דיאגנוסטיקה ויו"ר דירקטוריון אסותא טכנולוגיות מתקדמות, שתיהן מקבוצת אסותא.
לשץ הוא בעל תואר ראשון בפיזיותרפיה (B.P.T) מאוניברסיטת בן-גוריון בנגב ותואר שני במינהל מערכות בריאות (MHA) מאוניברסיטת תל אביב.
הוא נשוי לליאת, ואב לשלושה.
היה שחקן כדורסל פעיל לאורך שנים רבות.
"גידי" הוא שיר שכתב דן תורן והלחינה וביצעה שרון ליפשיץ.
השיר יצא לאור בשנת 1984.
השיר יצא על ידי שרון ליפשיץ כסינגל שני שלה.
הוא נכתב כחצי בדיחה על חבר ילדות שלה בשם גידי (גדעון יובל), שעזב את העיר והפסיק במפתיע לשמור איתה על קשר.
הוא נכלל באלבום הבכורה של ליפשיץ, "קולנוע".
במצעד הפזמונים העברי השנתי של גלי צה"ל לשנת תשמ"ה (1985) דורג השיר במקום ה-28. במצעד של רשת ג' דורג השיר במקום ה-39.
גיהנום בכלוב (2020) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-25 באוקטובר 2020, באולם אמוויי סנטר שבאורלנדו, פלורידה.
האירוע היה האירוע ה-12 בסדרת אירועי גיהנום בכלוב וכלל את חווית הצפייה לקהל המוכרת יותר בשם ThunderDome.
בקרב המרכזי, רנדי אורטון ניצח את דרו מקינטייר בקרב גיהנום בכלוב וזכה באליפות ה-WWE בפעם העשירית בקריירה שלו.
גיהנום בכלוב הוא אירוע שלם וצפה שנתי, המופק על ידי ה-WWE במתכונת של חודש אוקטובר מאז שנת 2009. הרעיון של האירוע הוא שהקרב המרכזי (או יותר במקרה הצורך) שיתקיים בו יהיה בתוך "גיהנום בכלוב" - כלוב בגובה העולה על שבעה מטרים, שמקיף את הזירה וסביבתה.
בקרב "גיהנום בכלוב" אין פסילות או ספירות חוץ.
הדרך היחידה לנצח היא על ידי הצמדה או הכנעה בתוך הזירה.
ב-17 באוגוסט, מטעמי מחשבה על השלכות מגפת הקורונה בעתיד, ה-WWE הודיע שכל תכניו ואירועי השלם וצפה העתידיים שלו יתקיימו באמוויי סנטר, אולם גדול יותר גם באורלנדו החל מ-21 באוגוסט בפרק של התוכנית סמאקדאון.
האירוע גיהנום בכלוב היה אמור להיערך ב-1 בנובמבר, אך הוקדם ל-25 באוקטובר.
השינוי נבע בעקבות חוזה של הארגון עם אולם האמוויי סנטר, שתוקפו הוא עד 31 באוקטובר.
באירוע התנגשות של אלופים, רומן ריינס הגן בהצלחה על האליפות האוניברסלית נגד ג'יי אוסו לאחר שג'ימי אוסו, אחיו של ג'יי, זרק מגבת לבנה לתוך הזירה במטרה שריינס יפסיק לתקוף את ג'יי לאחר שדרש ממנו שיכיר בו כראש השבט וכראש משפחת אנואי.
לאחר הקרב, ג'ימי הגיע כדי לבדוק את מצבו של ג'יי, ואמר באי רצון לריינס שהוא ראש השבט וראש המשפחה.
בפרק העוקב של התוכנית סמאקדאון, נערך טקס חגיגה שבו ריינס הוכתר כראש השבט.
לעומת זאת, ריינס, סירב להימנות לראש השבט, משום שג'יי עדיין לא הסכים להכיר בו כראש השבט, ולכן הוא זימן אותו לזירה.
לאחר שג'יי המשיך לייחל לקבלת קרב נוסף על האליפות האוניברסלית, ריינס העניק לו הזדמנות זו באירוע גיהנום בכלוב.
הקרב ביניהם הפך רשמי יום לאחר מכן.
שבוע לאחר מכן, ריינס הצהיר שהוא רצה לשמוע את ג'יי אומר "אני נכנע".
כתוצאה מכך, הקרב קיבל התניה נוספת מסוג קרב "אני נכנע".
בכך, קרב זה הפך לקרב הראשון בהיסטוריה שהתניית "אני נכנע" מתרחשת בתוך המבנה של גיהנום בכלוב.
ב-23 באוקטובר בפרק של התוכנית סמאקדאון, לאחר שהאוסוס הונו את ריינס, ג'יי תקף את ריינס.
ריינס הצהיר שלאחר שהוא יגרום לג'יי להגיד את המילים "אני נכנע", ג'יי וג'ימי יהיו מחויבים לקבל פקודות ולהכיר בריינס כראש השבט או שהאוסוס ומשפחתם יוגלו ממשפחת אנואי.
באירוע סאמרסלאם, דרו מקינטייר הגן בהצלחה על אליפות ה-WWE נגד רנדי אורטון.
ב-31 באוגוסט בפרק של התוכנית Raw, שלושה קרבות יחידים התקיימו, כשהמנצח בכל אחד מהם העפיל לקרב משולש, שהתקיים בהמשך הערב וקבע את הטוען לכתר לאליפות ה-WWE של דרו מקינטייר באירוע התנגשות של אלופים.
רנדי אורטון, קית' לי וסת' רולינס ניצחו את קווין אואנס, דולף זיגלר ודומיניק מיסטריו, בהתאמה, והעפילו לקרב המשולש.
בקרב זה, אורטון ניצח וקיבל הזדמנות נוספת להתחרות על התואר מול מקינטייר באירוע התנגשות של אלופים.
באירוע זה, מקינטייר הגן בהצלחה פעם נוספת על תוארו, הפעם בקרב אמבולנס.
במהלך הקרב, אורטון הותקף על ידי אגדות, שאותם תקף בעצמו במהלך החודשים האחרונים, כולל ביג שואו, כריסטיאן, שון מייקלס וריק פלייר, שהיה נהג האמבולנס.
לילה לאחר מכן בפרק של התוכנית Raw, אלוף ה-WWE, דרו מקינטייר, חגג את ניצחונו ביחד עם האגדות, אך לפני שהתוכנית הסתיימה, אורטון נכנס לחדר האגדות עם אמצעי לראיית לילה, כיבה את האור ותקף אותם.
שבוע לאחר מכן בתוכנית, אורטון איתגר את מקינטייר לקרב גיהנום בכלוב באירוע גיהנום בכלוב, אתגר שמקינטייר נענה אליו בחיוב.
באירוע פייבאק, ביילי וסשה בנקס הפסידו את אליפות זוגות הנשים של ה-WWE לניה ג'קס ושיינה בייזלר.
בפרק העוקב של התוכנית סמאקדאון, ביילי ובנקס כשלו בניסיונן לזכות בחזרה בחגורות האליפות לאחר שהפסידו לאחרונות בקרב חוזר.
לאחר הקרב, ביילי תקפה את בנקס באכזריות בצעד שגרם לסיום השותפות ביניהן.
לאחר שביילי הגנה על תוארה מול אסקה כתוצאה מפסילה באירוע התנגשות של אלופים, מכיוון שהיא תקפה את אסקה בעזרת כיסא, בנקס הופיעה ותקפה את ביילי בעזרת כיסא.
בפרק העוקב של התוכנית סמאקדאון, בנקס איתגרה את ביילי לקרב על אליפות הנשים של סמאקדאון לשבוע לאחר מכן, שגם היה הלילה הראשון של הדראפט.
בנקס ניצחה בקרב זה כתוצאה מפסילה לאחר שביילי תקפה אותה בעזרת כיסא.
בעקבות זאת, בנקס איתגרה את ביילי לקרב נוסף על התואר, כשהפעם הן יתחרו ביניהן בקרב גיהנום בכלוב באירוע גיהנום בכלוב.
קרב זה הפך רשמי יום לאחר מכן.
בחודש מאי, ג'ף הארדי היה מעורב ביריבות עם שיימוס, כשהאחרון הציף את נושא בעיות האלכוהול של הארדי בעבר.
במהלך קטע ב-29 במאי בפרק של התוכנית סמאקדאון, שיימוס הפליל את הארדי, שנעצר כביכול על כך שדרס את אליאס לאחר שנהג תחת שכרות.
כתוצאה מכך, אליאס נעדר מן המרקע למשך חמישה חודשים.
הארדי ואליאס הועברו למותג Raw כחלק מהדראפט, שהתקיים ב-12 באוקטובר בפרק של התוכנית Raw, שבה אליאס חזר ותקף את הארדי ואף גרם לו להפסיד את הקרב שבו השתתף בטענה שהוא לא הופלל והוא אכן פגע בו עם הרכב.
שבוע לאחר מכן בתוכנית, לאחר הקטע המוזיקלי של אליאס, הארדי (שהסתווה כאחד מחברי הלהקה של אליאס) ניסה לתקוף את אליאס, שהצליח להימלט.
בריאיון מאחורי הקלעים, אליאס איתגר את הארדי לקרב באירוע גיהנום בכלוב, שלאחר מכן הפך רשמי.
בתחילת חודש ספטמבר, המיז וג'ון מוריסון ניסו לגנוב את מזוודת כסף בבנק של אוטיס, שבה זכה האחרון באירוע כסף בבנק בחודש מאי.
לעומת זאת, השניים כשלו לעשות זאת לאחר סדרת ניסיונות.
המיז שיכנע את הנהלת המותג להעביר את חברתו של אוטיס, מנדי רוז, למותג Raw מתוך מחשבה שבה אוטיס יתמקד בפדיית החוזה של מזוודת כסף בבנק.
לעומת זאת, לאחר סדרת עלבונות מצידם של השניים, אוטיס תקף אותם.
לאחר מכן, המיז איים להגיש תביעה נגד אוטיס אם הוא לא יוותר על מזוודת כסף בבנק שלו.
אוטיס, שאותו גיבה חברו לצמד Heavy Machinery, טאקר, הודיע שהוא לא יוותר על המזוודה.
במהלך הדראפט, אוטיס נותר בסמאקדאון, בעוד שטאקר, המיז ומוריסון הועברו כולם ל-Raw.
למרות ההעברות בין המותגים, המשפט על מזוודת כסף בבנק התקיים ב-23 באוקטובר בפרק של התוכנית סמאקדאון, כאשר אגדת ה-WWE, ג'ון "בראדשו" לייפילד (JBL) שימש כשופט.
לאחר השימוע, JBL פסק לטובת אוטיס.
לעומת זאת, המיז סיפק ל-JBL שוחד ברגע האחרון, בצעד שגרם ל-JBL לשנות את פסיקתו לטובת המיז ולהורות על כך שאוטיס יגן על מזוודת כסף בבנק שלו מול המיז באירוע גיהנום בכלוב.
ב-25 באוקטובר, כשעות לפני קיום האירוע, הוכרז ש-R-טרות' יגן על אליפות 24/7 של ה-WWE נגד דרו גולאק כחלק מהמופע המקדים לאירוע.
+ אישיויות אחרות על המסך תפקיד: שם:צוות השידור באנגליתמייקל קול (סמאקדאון)קורי גרייבס (סמאקדאון)טום פיליפס (Raw)סמואה ג'ו (Raw)ביירון סקסטון (Raw)צוות השידור בספרדיתקרלוס קבררהכרוזיםגרג המילטון (סמאקדאון)מייק רום (Raw)שופטיםדנילו אנפיביוג'ייסון איירסשון בנטג'סיקה קארדן אנגלרדריק מוראדי אורנגוריאן טראןמראיינותקיילה ברקסטוןשרה שרייברפאנל לפני האירועצ'ארלי קארוסוג'ף ג'ארטפיטר רוזנברגבוקר טיג'רי לולר
המופע המקדים הכיל קרב אחד בודד, ובו R-טרות' הגן על אליפות 24/7 של ה-WWE נגד דרו גולאק.
בסיום, טרות' ביצע על גולאק את מהלך ה-Lie Detector כדי לרשום הגנה מוצלחת על התואר.
עוד במהלך המופע המקדים לאירוע גיהנום בכלוב, מנהיג קבוצת רטרביושן, מוסטפא עלי, איתגר את קבוצת The Hurt Business לקרב באירוע עצמו, כאשר חבר קבוצה אחד מרטרביושן יתמודד מול חבר קבוצה אחד מקבוצת The Hurt Business.
עלי אף אפשר לאחרונה לבחור מול מי הם יתמודדו מקבוצת רטרביושן.
האירוע עצמו נפתח בקרב גיהנום בכלוב "אני נכנע" שבו רומן ריינס (שלווה לקרב על ידי פול היימן) הגן על האליפות האוניברסלית נגד בן דודו, ג'יי אוסו.
במהלך הקרב, ריינס תקף באכזריות את ג'יי וביצע עליו סדרת מהלכי ספיר במטרה לגרום לו להיכנע.
לקראת אמצע ההתמודדות, ג'יי תקף את ריינס בעזרת רצועת עור, לעומת זאת, ריינס השיג את השליטה בקרב לאחר שביצע על ג'יי מהלך ספיר נוסף.
לאחר מכן, הוא השתמש ברצועת העור והכה את ג'יי.
לאחר שריינס הכה את ג'יי בסדרת מהלומות שהותירו את ג'יי חסר הכרה, השופט רצה להורות להפסקת הקרב.
מנגד, ריינס הכה את השופט בטענה שהוא לא רצה שהקרב הסתיים בדרך זו.
מספר שופטים וחברי צוות, כולל אדם פירס, הגיעו כדי להפציר בפני ריינס להפסיק את התקיפה שלו על ג'יי, אך ללא מענה.
ריינס אחז במדרגות הזירה והניף אותן מעל ג'יי, כשדרש ממנו להכיר בו כראש השבט.
כשריינס היה בדרכו להכות את ג'יי חסר ההכרה בעזרת מדרגות הזירה, אחיו של ג'יי, ג'ימי אוסו, הגיע והתחנן שריינס יפסיק.
ריינס שהיה נמצא בהתלבטות בעקבות בקשתו של ריינס הראה חמלה והפסיק את מעשיו.
המחווה לרצון טוב מצד ריינס נמשכה עד שהוא ביצע על ג'ימי את חניקת הגיליוטינה.
בסופו של דבר, ג'יי אמר את המילים "אני נכנע" על מנת למנוע מריינס לגרום נזק נוסף לג'ימי.
אמירת מילים אלה גרמו לעצירת הקרב ולהענקת הניצחון לרומן ריינס, שמצידו שמר על תוארו בהצלחה.
לאחר הקרב, הויילד סמואנס (אפא וסיקה), דודו ואביו של ריינס, בהתאמה, עמדו על רמפת הכניסה לאולם וחגגו עם ריינס את הכתרתו כראש השבט, בעוד שהאוסוס הביטו מהזירה במתרחש.
אז, ג'ף הארדי התמודד מול אליאס.
בסיום, הארדי תקף את אליאס בעזרת גיטרה, ובכך אליאס ניצח כתוצאה מפסילה.
בקרב שבא לאחר מכן, אוטיס (שלווה לקרב על ידי טאקר) הגן על מזוודת כסף בבנק שלו נגד המיז (שלווה לקרב על ידי ג'ון מוריסון).
במהלך הקרב, אוטיס ניסה לבצע על המיז את מהלך הקטרפילר, מנגד, מוריסון משך את המיז מחוץ לזירה.
מוריסון ניסה לתקוף את אוטיס עם המזוודה, אבל השופט תפס את מוריסון בניסיון זה והרחיק אותו על כך מתחום הזירה.
בסיום, כשאוטיס גרר את המיז בחזרה למרכז הזירה לאחר שהמיז אחז בפרגוד הזירה, המיז בעט בפניו של אוטיס.
בעקבות הבעיטה של המיז, אוטיס נהדף לחבלי הזירה ובזמן שדעתו של השופט הוסחה עקב הזזת הפרגוד אל תוך הזירה עצמה, טאקר אחז במזוודת כסף בבנק והטיח אותה בפניו של אוטיס; מעשה שגרם לבגידתו של טאקר באוטיס.
המיז, שהיה המום מהמתרחש, ניצל זאת לטובתו והצמיד את אוטיס לניצחון, שהקנה לו את הבעלות על מזוודת כסף בבנק.
מאחורי הקלעים, המיז וג'ון מוריסון חגגו והמיז הזהיר את אלוף ה-WWE ואת האלוף האוניברסלי, שכעת מזוודת כסף בבנק נמצאת בידיו והוא יוכל לפדות את החוזה בה בכל זמן שרק ירצה.
לאחר מכן, טאקר הופיע ורואיין בנוגע למעשיו, כאשר הוא טען שנמאס לו להיות סוס העבודה של הצמד Heavy Machinery.
הוא הוסיף וטען שתמיד התעלמו ממנו ואוטיס הוא זה שגנב לו את אור הזרקורים.
אז, אוטיס הגיע והתקוטט עם טאקר.
בקרב הרביעי, ביילי הגנה על אליפות הנשים של סמאקדאון נגד סשה בנקס בקרב גיהנום בכלוב.
ביילי, שהצטיידה בידה בכיסא, עשתה את דרכה אל הזירה.
בזמן שגג הכלוב ירד אל הקרקע, ביילי ניסתה לתקוף את בנקס בעזרת הכיסא, לעומת זאת, בנקס בעטה בכיסא, שכתוצאה מכך נזרק מהזירה ומהכלוב.
במהלך הקרב, השתיים השתמשו במגוון אמצעים, כולל כיסאות, מקלות במבוק, שולחן וסולם.
בנקס ביצעה על ביילי את מהלך המטאורה מספר פעמים.
בנקס ביצעה על ביילי את מהלך הסיום של ביילי, הביילי-טו-בלי, אל תוך סולם; מהלך זה לא סייע לבנקס בהענקת הניצחון עבורה.
מנגד, ביילי הגיבה וביצעה על בנקס את מהלך הביילי-טו-בלי, שלא הספיק לה ברשימת הגנה מוצלחת על התואר.
בסיום, בנקס הניחה כיסא על ראשה של ביילי וביצעה עליה את מהלך ההכנעה שלה, הבנק סטייטמנט, תוך כדי שהיא דרכה על הכיסא והכריחה את ביילי להיכנע.
כניעה זו מצד ביילי העניקה לבנקס את הניצחון בקרב ואת הזכייה בתואר.
כתוצאה מניצחונה, בנקס הפכה לאלופת הטריפל קראון הרביעית ולאלופת הגראנד סלאם השלישית.
מאחורי הקלעים, קבוצת The Hurt Business נענתה בחיוב לאתגר שהוצב מטעם קבוצת רטרביושן במהלך המופע המקדים.
הם החליטו שבובי לאשלי יגן על אליפות ארצות הברית נגד סלאפג'ק.
בנוסף, MVP הצהיר שאף אחד מחברי שתי הקבוצות לא ינכח בקרב עצמו.
לפיכך, בקרב שהסתמן כקרב הלפני אחרון, לאשלי הכריח את סלאפג'ק להיכנע למהלך ה-Hurt Lock על מנת להגן על תוארו בהצלחה.
לאחר הקרב, קבוצת רטרביושן הגיעה ותקפה את לאשלי, עד שחברי קבוצת The Hurt Business הגיעו כדי לאזן את מאזן הכוחות ולהדוף את התוקפים.
בקרב המרכזי, דרו מקינטייר הגן על אליפות ה-WWE נגד רנדי אורטון בקרב גיהנום בכלוב.
במהלך הכניסה לזירה של מקינטייר, אורטון (שהסתווה כצלם) ניסה להפתיע ולתקוף את מקינטייר.
לעומת זאת, מקינטייר השתלט על המצב והדף אותו.
לאחר שהשניים נאבקו זה מול זה מסביב לכלוב, הם נכנסו לתוך הכלוב והקרב החל באופן רשמי.
אורטון שלט בתחילת הקרב, כשתקף את הלסת השבורה של מקינטייר.
מאוחר יותר, אורטון השתמש במספריים אשר חתכו את השרשרת מסביב לדלת הכניסה לכלוב.
כשאורטון עשה את דרכו אל רמפת הכניסה, הוא הותקף מאחור על ידי מקינטייר.
לבסוף, השניים טיפסו במעלה גג הכלוב, שם אורטון תקף את מקינטייר בעזרת צינור עופרת.
כשהשניים ירדו מגג הכלוב, אורטון זרק את מקינטייר ממחצית דופנו של הכלוב אל תוך שולחן השדרנים.
בחזרה בזירה, מקינטייר התחמק ממהלך הסיום של אורטון, ה-RKO, כשביצע עליו את מהלך הסיום שלו, ה-Claymore Kick, אך אורטון לא נתן למקינטייר את ההזדמנות להצמיד אותו, מכיוון שהוא יצא ממתחם הזירה.
ברגעי הסיום של הקרב, כשמקינטייר ניסה לבצע את מהלך ה-Claymore Kick בפעם השנייה, אורטון הפך זאת למהלך ה-RKO, שהספיק לו כדי לנצח בקרב ולזכות באליפות ה-WWE בפעם העשירית בקריירה שלו.
זכייה זו גרמה לאורטון להשוות את שיא ההחזקות באליפויות עולם של טריפל H עם 14 תקופות כהונה כאלוף עולם.
לילה לאחר מכן בתוכנית Raw, דרו מקינטייר פתח את התוכנית, כשהצהיר שהוא ישיג את אליפות ה-WWE בחזרה.
הוא נקטע על ידי מר כסף בבנק החדש, המיז, כשלצידו ג'ון מוריסון.
המיז התגרה במקינטייר ובהפסדו באירוע גיהנום בכלוב והתפאר בניצחונו על אוטיס וזכייתו במזוודת כסף בבנק.
השניים התמודדו אחד מול השני מאוחר יותר באותו הערב, בקרב שבו מקינטייר ניצח את המיז.
בסגירת התוכנית, אלוף ה-WWE החדש, רנדי אורטון, שימש כאורח בפינה A Moment of Bliss, שבה אלכסה בליס (שהתחברה לשורות "השד" בריי וויאט) איזכרה את הפיוד בעבר של אורטון עם וויאט, עד שמקינטייר הגיע ותקף את אורטון עד שהאורות כבו לפתע, ובישרו על בואו של "השד".
קבוצת The Hurt Business (MVP, אלוף ארצות הברית, בובי לאשלי, שלטון בנג'מין וסדריק אלכסנדר) התמודדו בקרב הדחות ארבעה נגד ארבעה מול קבוצת רטרביושן (מוסטפא עלי, סלאפג'ק, טי-באר ומייס).
הקרב התקדם עד למצב שבו בנג'מין ואלכסנדר התמודדו מול עלי.
עלי פסל את עצמו לאחר שתקף את אלכסנדר בעזרת כיסא, פסילה זו גרמה לרטרביושן להפסיד בקרב.
החל מפרק זה של התוכנית Raw, הפוקוס הועבר לאירוע השלם וצפה הבא של ה-WWE, סדרת ההישרדות.
קרבות העפלה לקבוצת Raw התקיימו באותו הערב.
AJ סטיילס ניצח את ג'ף הארדי כדי להשיג את המקום הראשון בקבוצה.
לאחר מכן, הארדי גרם לאליאס להפסיד בקרב העפלה שלו מול קית' לי, כשלאחר הקרב הוא תקף את אליאס בעזרת גיטרה.
שיימוס השיג את המקום השלישי בקבוצת Raw לאחר שגבר על מאט רידל.
במהלך קרב זוגות בין הלוצ'ה האוס פארטי (לינסה דוראדו וגראן מטאליק) לאקירה טוזאווה ודרו גולאק, אלוף 24/7, R-טרות', הגיע החוצה, כשכל המשתתפים בקרב הזוגות ניסו להצמיד אותו ולזכות בתואר.
ניסיונות אלו הסתכמו בכך שגולאק וטוזאווה הפסידו בקרב הזוגות לאחר שגולאק הוצמד על ידי דוראדו.
בפרק של התוכנית סמאקדאון באותו השבוע, האלוף האוניברסלי, רומן ריינס (שלווה על ידי פול היימן) פתחו את התוכנית יחדיו עם ג'יי אוסו.
ג'יי אמר שהוא שנא את ריינס וריינס אמר שהוא עשה מה שהוא נאלץ לעשות.
לאחר מכן, ריינס נתן לג'יי עד לסוף הערב להחליט אם הוא ימלא את הוראותיו של ריינס כראש השבט או שהוא ומשפחתו יוגלו ממשפחת אנואי.
מאוחר יותר באותו הערב, ג'יי התמודד מול דניאל בריאן בקרב העפלה לקבוצת סמאקדאון במסגרת קרב ההדחות המסורתי של סדרת ההישרדות.
ריינס הגיע במחצית הקרב וצפה במתרחש.
לאחר שג'יי ניצח את בריאן, הוא הסכים לקבל את ריינס כראש השבט.
לאחר מכן, ריינס הביט בבריאן חסר האונים וג'יי תקף את בריאן והשליך אותו על שולחן השדרנים, מעשים שהשביעו את רצונו של ריינס.
אלופת הנשים החדשה של סמאקדאון, סשה בנקס, חגגה את זכייתה בתואר ואמרה שביילי נמצאת בעבר והיא מתמקדת לנצח את אלופת הנשים של Raw, אסקה, בקרב אלופה נגד אלופה של סדרת ההישרדות.
ביילי קטעה את בנקס והתגרתה בה על כך שהיא אף פעם לא צלחה בהגנות על חגורות האליפות לאחר שהיא זוכה בהם ואף אתגרה אותה לקרב חוזר בשבוע לאחר מכן בתוכנית, אתגר שאליו בנקס נענתה בחיוב.
גידי שמור (נולד בפתח תקווה ב-1961) הוא זמר, יוצר, כותב ומלחין ישראלי, בעיקר בסוגת המוזיקה הים-תיכונית.
הוא התעוור בשתיו עיניו עקב מחלת הגלאוקומה כשהיה בן שנה.
שמור הצליח להפיק להיטים רבים.
אלבומו הראשון "זר בעולם", שיצא בשנת 1986, היה להצלחה גדולה, ובו שיר הנושא "זר בעולם" ולהיטים נוספים: "למה את עוזבת", "חזון אחרית הסמים" (לך לנמלה עצל), "רוצה לחזור", "לפני שאת הולכת", "כל כך מתגעגע", "קרב בשדה האהבה", "מאוחר מדי" (יושב בבית קפה קטן) ועוד.
שיריו אף זכו לביצועים חדשים על ידי אמנים אחרים.
עד גיל שנה ראה, ואז התחילה להתפתח אצלו מחלת הגלאוקומה.
המחלה יוצרת לחץ תוך עיני, דבר שנדיר מאוד בקרב תינוקות.
ניסיונות להציל את עיניו בניתוחים לא צלחו.
הוא נרשם לבית הספר "לדוגמה" בתל אביב, שלימים שינה את שמו ל"גורדון".
למדו שם ילדים רואים וכן כיתה של תלמידים עיוורים מאזור גוש דן.
שמור למד לכתוב ולקרוא כתב ברייל, ובהמשך נעזר בתוכנות קול במחשב.
שמור התחבר לבמה, וכבר בבית הספר הופיע במסיבות סוף שנה ובמסיבת פורים.
הוא היה בעל ביטחון עצמי רב למרות לקות הראייה שלו, דבר שהוביל אותו להופיע על במות החל מגיל 17.
המעבר לעולם המוזיקה הגיע אחרי התחלה במופעי סטנדאפ שהיו אז בתחילת דרכם בישראל, והיה פותח בהומור עצמי: "אני סומך עלייך בעיניים עצומות".
שמור אמר בריאיון כי הגיע למוזיקה במקרה: "כשהייתי בן 23, חבר שלי שניגן על אורגן ורצה להיפטר ממנו, שאל אותי אם אני מוכן לקנות אותו ממנו.
בבית שלי כל בני המשפחה אהבו לשמוע מוזיקה, ולא בהכרח רק מזרחית, אז הסכמתי, ולמדתי לנגן באורגן.
יחד עם כישרון השירה שלי, התחלתי לכתוב ולהלחין שירים".
ב-1986 יצא אלבומו הראשון והמצליח של שמור, "זר בעולם".
כל השירים בו נכתבו והולחנו על ידי שמור חוץ משיר אחד: "איתך בשעות הקטנות" שהלחין עוזי חיטמן.
את העיבודים לשירים עשה אריה ברקוביץ'.
האלבום הופק על ידי האחים בן מוש ויצא בקלטת.
זו נמכרה בכל ישראל, ובעיקר, בהיותה מוזיקה מזרחית באותה התקופה, באזור התחנה המרכזית הישנה של תל אביב.
"זר בעולם" זכה לחידושים רבים, בין היתר של הזמר אורן חן.
השיר היה מזוהה עם אוהדי בית"ר ירושלים בטריבונה לפני כל משחק של הקבוצה.
ההצלחה הובילה את שמור לאלבומו השני "תעתועים", שיצא ב-1989. חברים ואמנים כמו ציון גולן ונועם שרעבי ארגנו לכבודו ערב התרמה למימון האלבום, אולם הוא לא הצליח כמו האלבום הראשון.
את רוב אלבומו השני כתב והלחין שמור.
לאחר מכן הוציא עוד שלושה אלבומים: "העצב בצל האושר" (1991), "קח את החיים בקלות" (1993), ואלבום הלהיטים "רוצה לחזור" (1997), שבו להיטים רבים מאלבומים קודמים, ושירים חדשים שביצע ובהם הלהיט "מרקו".
בשנת 2002 הוציא את אלבומו השישי, "מאמין ושר".
בשנת 2005 ביצע חידוש לשיר של שמור "מאוחר מדי" (המוכר יותר בשם "יושב בבית קפה קטן") הזמר שיר לוי.
השיר הפך לאחד הלהיטים הגדולים של אותה השנה, אך לא רבים ידעו שמדובר בחידוש.
שמור המשיך לכתוב והוציא להיטים בהם "קרובה רחוקה", "בן אדם" ו"טליה".
שמור ביצע את השיר "מלאך בלבן" (צחי), שכתב והלחין עם היוצרת שלומית צברי, לזכרו של , לוחם חטיבת גולני בן 20, שנהרג בלבנון בשנת 1993.
החל מאמצע שנות ה-90, המעיט שמור בהופעותיו והופיע מעט במועדונים שאליהם הוזמן.
"זיקוקים" - מופע החורף של הזמר משה פרץ ב-2012 - ציוות אליו כמחווה לשנות ה-80 את שמור בתור זמר אורח.
בהופעה שרו פרץ ושמור שני שירים מלהיטיו של שמור - "מאוחר מדי" (יושב בבית קפה קטן) ו"רוצה לחזור".
באותה השנה הופיע שמור בתוכנית הטלוויזיה "רעש מקומי" בערוץ הראשון".
ב-2013 שמור הוציא לרדיו את הסינגל "פעם מתעלמת, פעם עונה".
בשנת 2020 הוציא את הסינגל "לא יוצאת ממני".
מתחילת דרכו כאמן יוצר לא עבד שמור עם אמרגן.
לימים אמר שדבר זה הקשה עליו לצאת לציבור הרחב בהופעות גדולות יותר ובפרסום נרחב כגון להופיע בתוכניות טלוויזיה, גם כשהיה בשיא הצלחתו.
שמור נישא לאשתו הראשונה אורלי, התגרש ממנה, נישא לה בשנית, ושוב התגרש.
אחריה נישא לנרקיס, ויש לו איתה בן משותף.
שמור פתח בעבר חברת תיירות המשלבת הפקות ומופעים עם נופשונים ברחבי ישראל.
במסגרת זאת שמור מוציא קבוצות שונות לבתי מלון ומצרף לתוכנית התרבותית אמנים נוספים.
שמור, שגדל בבית מסורתי, התחזק בדת ומקפיד להתפלל בבית הכנסת.
רוצה לחזור [אוסף להיטים] (1997)
גידיון אדלון היא שחקנית קולנוע וטלוויזיה אמריקאית-גרמנייה-יהודייה.
היא ידועה בעיקר בזכות תפקידיה בסרט הקומדיה "מאבדים את זה" (2018), בסרט הדרמה "המוסטנג" (2019), ובסרט האימה "הכישוף: הדור הבא" (2020).
אדלון כיכבה גם בסדרת הדרמה של נטפליקס "עולם חדש" (2019) וגילמה את מריה דיי במיני-סדרת הפשע אמיתי "הכל אודות פאם" (2022) ברשת NBC.
אדלון נולדה בלוס אנג'לס, קליפורניה שבארצות הברית, כבתם הבכורה של השחקנית והקומיקאית האמריקאית-יהודייה פמלה אדלון ושל הבמאי הגרמני-נוצרי פליקס אדלון .
אחיותיה הצעירות הן אודסה א'ציון (אנ') (במקור: אודסה אדלון) וולנטיין "רוקי" אדלון, שחקניות אף הן.
סבה מצד אביה הוא הקולנוען הגרמני-קתולי פרסי אדלון (אנ') וסבה מצד אמה הוא המפיק האמריקאי-יהודי דון סגל.
סבה מצד אמה נולד למשפחה יהודית ממוצא אשכנזי; וסבתה מצד אמה היא ממשפחה נוצרייה-אנגליקנית, ילידת אנגליה, והיא התגיירה בטרם נישואיה לסבה.
אדלון החלה ללמוד צילום במכללת קולומביה שבשיקגו במשך כשנה, בטרם נשירתה מהלימודים, והחליטה להתמקד במשחק במשרה מלאה.
ברשותה אזרחות כפולה – אמריקנית (מלידה) וגרמנית (מאביה).
בשנת 2011 עשתה אדלון את הופעת הבכורה שלה בטלוויזיה בפרק בסדרה הקומית זוכת הפרסים "לואי", שבה אף אמה פמלה אדלון שיחקה בתפקיד מרכזי.
בשנת 2016 הופיעה בקומדיית המצבים של ערוץ דיסני "העולם של ריילי", בסדרת הדרמה הקומית "דברים טובים יותר".
שנה לאחר מכן הופיעה במיני-סדרה "When We Rise" מבית רשת ABC, בסדרת דרמת הפשע "מחשבות פליליות", ובסדרת דרמת הפשע האנתולוגית "פשע אמריקאי" מבת היוצר של ראיין מרפי.
תפקידה הראשון בקולנוע היה בשנת 2018 בסרט הקומדיה "מאבדים את זה", שזכה לביקורות חיוביות ולהצלחה קופתית.
שנה לאחר מכן הופיעה בסרט הדרמה שזכה לשבחי הביקורת "המוסטנג".
כמו כן, בשנת 2019, היא שיחקה בתפקיד ראשי בתור בקה גלב בסדרת הדרמה המסתורית של נטפליקס לבני נוער "עולם חדש".
הסדרה חודשה במקור לעונה שנייה, אך מאוחר יותר בוטלה כתוצאה מהתפרצות מגפת הקורונה שגרמה לעליית עלויות התקציב ולקשיים בתזמון ההפקה.
בשנת 2020 אדלון שיחקה בתפקיד פרנקי בסרט "הכישוף: הדור הבא", שהוקרן בבכורה ב-28 באוקטובר 2020.
בשנת 2021 היא כיכבה בתור קלייר בסרט פנטזיית האימה "Witch Hunt".
גיה בּוּרָ'אדְזֶה נולד 24 בספטמבר 1956. הוא אמן גאורגי.
הוא היה הרקטור של האקדמיה הממלכתית לאמנויות של טביליסי מ-2003 עד 2012.
גיה (גיאורגי) בור'אדזה נולד ב-24 בספטמבר 1956, בטביליסי העתיקה, למשפחת רופאים.
מגיל צעיר גילה עניין באמנות.
הוא רכש השכלה קלאסית בגאורגיה הסובייטית.
הוא למד במכללה לאמנות טביליסי, ולבסוף באקדמיה הלאומית לאמנויות של טביליסי (1977–1981), הסטודיו של גוגי תותיבדזה וקוקי מחרדזה בפקולטה לאמנויות יפות.
ב-1985 למד באקדמיה לאמנות של ברית המועצות וסיים שם את לימודיו בראשות אוצ'ה ג'פארידזה .
הוא מודה שהמורה שלו האמן הגאורגי ג'יבסון חונדדזה, השפיע על תפיסת הצבע שלו כאמן.
במהלך הקריירה הוא עבר טרנספורמציה והתבסס בסגנונו האישי, המאופיין בקומפוזיציה של חיים דרמטיים, ותעוזה של יצירות האמנות.
הוא הציג תערוכות אישיות בוותיקן - רומא, בזל, ציריך, פראג, קלן, טאלין, מינכן, ברלין, מוסקבה, פאלרמו, ברצלונה, פריז, קאן, ניו יורק, לונדון, וכן השתתף בתערוכות קבוצתיות, פרויקטים בינלאומיים, וכמרצה בפורומים ובכנסים - אוניברסיטת ג'ורג' וושינגטון, אוניברסיטת תומאס ג'פרסון - ארצות הברית, אוניברסיטת בזל-שווייץ.
בסוף המילניום פנה לפעילות חינוכית.
הוא הצטרף לאקדמיה הממלכתית לאמנויות של טביליסי, בתחילה כמורה, מאוחר יותר כדיקן הפקולטה לאמנויות יפות, ולבסוף כרקטור האקדמיה, בין 2003 ל-2012.
המאפיינים של הנסיבות התרבותיות של מדינות פוסט-טוטליטריות השפיעו גם על האמנויות הגיאורגיות.
בתנאים אלה, "הישרדות" של אמן, זיהוי נקודת ההזדהות עם המציאות ובעיקר מימוש עצמי, נראתה כבעיה קשה.
הוא תמיד נתמך על ידי בת זוגו - בעלת דעות דומות, היסטוריונית האמנות אני קלדיאשווילי.
יש לו שני ילדים, נינו בוגדזה - אדריכל ולאשה בוגדזה - סופרת ומחזאית, נציגת התרבות הגיאורגית החדשה.
גיה בור'אדזה זכה בתהילה מוקדמת עם סדרת הציורים שנקראה "חיי כארתלי" (במילים אחרות - היסטוריה של גאורגיה).
מאז, הוא צייר לעיתים קרובות דמויות מיתולוגיות, וההופעה - או התגלמותן, או גלגול נשמות שלהן המדגישות את המיסטיות.
נולד בירושלים למרדכי זר, חבר הכנסת מטעם המערך וצאצא למשפחת אנוסים מפרס (אנוסי משהד).
בצה"ל שירת בלהקת פיקוד הצפון בשנים 1979-1968 ובצוותי הווי פיקוד צפון בשנים 1970–1971.
בין 1967-1968 היה חבר בלהקת "המיג הצורח" יחד עם יוסי ברק ומולי הירשברג (שהיה בצוות הווי פיקוד הדרכה).
שם הלהקה על שם ראשי התיבות של חברי ההרכב: מולי, יוסי וגידי (מי"ג).
הלהקה ביצעה פזמונים ומערכונים מקוריים שכתב עבורם אבי ששון.
ב-1971, בזמן שביקר את אביו, נכווה זר מבקבוק תבערה שהושלך על ידי מפגינים של הפנתרים השחורים ליד הכנסת.
בסוף שנות ה-70 חזר בתשובה.
כתב מספר חיבורים תורניים: פרושים וחידושים על ספר שערי אורה, הספר "אישה ואיש" על זוגיות, ופירושים וחידושים על פרשות השבוע.
זר עסק בחינוך כרכז התרבות בנוער העובד, היה סגן מנהל המכון לציונות ויהדות בבר גיורא, סגן מנהל מרכז הקליטה במבשרת ירושלים, ומנהל אגף אולפני ההמשך בסוכנות היהודית.
בצעירותו למד משחק בתיאטרון בימתינו.
בצוותי הווי פיקוד צפון הפיק שתי תוכניות.
התוכנית הראשונה נקראה "פלאים בצפון" שהופקה ב-1971. בשירי התוכנית היו "פלאים בצפון", "עמנואלה", "אולי ננסה", "צהוב של לימונים", "בלדה לבת האסטרונאות", "סבא צפון" ועוד.
השירים יצאו בצד אחד בתקליט משותף עם צוות הווי גולני.
הצוות מנה שבעה זמרים, בהם אלי מנטבר.
המנהל המוזיקלי של הצוות היה אלדד שרים.
קריירת הבמה שלו, לאחר שחרורו מהצבא, החלה בשנת 1972 כאשר הופיע כבדרן וכסטדנאפיסט מהראשונים בארץ ב"אני אוהב לחמניות" עם אבי ששון.
השתתף בהצגה המוזיקלית "אל תקרא לי שחור" בה החליף את אחיו דודו זר.
ההצגה עסקה באפליית השחורים בארצות הברית.
לאורך השנים זר עזר בהפקה קלטות הילדים לילה בגומחה 1999 (גילם בסרט זה מוכר במכולת) ואיך עושים לחם (2005).
בשנת 2008 הופיע בהצגות הילדים: "מוכרחים להיות שמח" ובמופע יחיד ערב שירי קרליבך וסיפורים חסידיים.
נשוי למרים (נכדתו של חכם מנחם מנשה) ולהם שני ילדים.
גידי לבנון הוא קצין צה"ל בדימוס בדרגת תת-אלוף.
בין תפקידיו: מפקד חטיבה 844, מפקד בית הספר לשריון, סגן מפקד אוגדה 162, סגן מבקר מערכת הביטחון.
גידי לבנון נולד בתל אביב.למד בבית הספר "יוסף הגלילי" ותיכון "אליאנס" ברמת אביב.בן לרבקה שיקלר נצר למשפחת רוקח ( חסידות בלזע ) ויצחק וויסמן לבנון יליד ריגה, לוחם הבריגדה היהודית באיטליה ובארגון לח"י.
התגייס לצה"ל ושירת בחיל השריון.
מפקדו בגדוד 429 היה אל"ם יהודה גלר ז"ל גיבור ישראל.
מפקדיו בגדוד 195 היו גיבורי ישראל סא"ל עמוס לוריא וסא"ל שוקה בראון ז"ל והמח"ט אלוף עימנואל סקל גיבור ישראל.
נלחם במלחמת לבנון הראשונה (של"ג) כקצין אג"מ חטיבה 460.טרם המלחמה היה אחראי להעברת החטיבה למחנה קבע "שיזפון" תכנון וביצוע שטחי האימונים.(פב 1982)
כמג"ד 184 חטיבה 14 בלבנון קלט את טנקי מג"ח 6ג הראשונים בצה"ל ובהמשך כגדוד הראשון בצה"ל עם מערכות תצפית ירי טרמיות ("ארטישוקים").
כקצין אג"מ 252 היה אחראי על מעבר האוגדה מלבנון למחנה מעלה אפרים (תחת פיקודו של אלוף יעקב לפידות)
בוגר קורס שריון בפורט נוקס, קנטקי 1985.
בתפקידו כראש תורת חיל השריון יזם בשנת 1988 היצע לאלוף טל "אבי המרכבה" ועוזר שר הביטחון, למגן את גחון טנקי המרכבה שעסקו בבט"ש בדרום לבנון, כדי לצמצם את נזקי פגיעה בהם ממטעני גחון.
הצעתו יושמה במיגון מודולרי, שניתן להרכבה ולפירוק לפי הצורך, משום שהרכבת המיגון משפרת את עמידות הטנק אך פוגעת בניידותו.
המיגון הותקן בעשרות טנקי מרכבה, שוט קל ומג"ח.
בתקופה זו בהשראת קשנ"ר אלוף יוסי בן חנן נכתב חלק ב לספר התותחנות ( על ידי אל"ם מיל שאול נגר), פורסם מחדש ביטאון חיל השריון " בשריון" ובו מאמרים תורתיים והיסטוריים ונכתבו תורת מארבי ארטישוק, דמ"צים למיגון חכם ולייזר.( לימים "מעיל רוח"), מיגון לטנקי מג"ח ברמה של מיגון מרכבה.
תח"ש גם קלט בצה"ל לגולני את נגמשי חי"ר על תובת מרכבה.
כמפקד בית ספר לשריון במשך 3 שנים, קיבע את תפקיד המדריכות לכל תחום הדרכתי ומבצעי, מיסד כתיבת מערכי שיעור, קלט את מאמני תותחנות וסימולטור נהיגה.
ב שנת 1989 בית הספר לשריון קלט ואימן את 10 הטנקים הראשונים מסוג מרכבה 3 עבור חטיבה 188.
כראש צוות כשירות וכוננות וסגן מבקר מערכת הביטחון במשך 3 שנים, מיסד את הביקורות ביחידות הבט"ש ויחידות סמך.
בוגר אוניברסיטת תל אביב חוג לסטטיסטיקה וכלכלה.
גיהנום בג'ונגל הוא סרט אימה משנת 2013. הסרט בוים על ידי איליי רות' ותסריט הסרט נכתב על ידי רות' ו.
בסרט מככבים , דריל סברה, , סקיי פררה, , ניקולאס מרטינז, , , רמון ללו וריצ'רד בורגי.
עלילת הסרט עוקבת אחר אישה צעירה המצטרפת לקבוצת אקטיביסטים ויוצאת עמם למסע מעבר לים, רק כדי להיתקל בשבט של קניבלים.
הסרט הושפע מסרטי קניבליים איטלקיים משנות ה-70 ואפילו מציג אזכורים אליהם כמחווה.
בנוסף, הסרט הושפע מהסרט "שואת הקניבלים" משנת 1980, שעצמו מציג (בטכניקה של סרט בתוך סרט) סרט קצר בשם "The Green Inferno".
הסרט הוצג לראשונה בפסטיבל הסרטים הבין-לאומי בטורונטו ב-8 בספטמבר 2013 ולאחר מכן הופץ לבתי הקולנוע ב-25 בספטמבר 2015 בהפצת ובלאמהאוס הפקות.
הסרט הרוויח 12.9 מיליון דולר כנגד מיליון דולר שהושקעו ביצירתו, אך זכה לביקורות שליליות.
ג'סטין היא סטודנטית שנה ראשונה במכללה שמתעניינת בקבוצת אקטיביסטים המונהגת על ידי גבר בשם אלחנדרו ובת זוגו, קארה.
הקבוצה מתכננת לטוס ליערות הגשם של האמזונס בכדי לעצור חברת קבלנות מלהרוס את יערות הגשם והכחדת השבטים המקומיים בעזרת תיעוד הטיול בוידאו בכדי להעלות מודעות.
ג'סטין משכנעת את הקבוצה לצרפה מכיוון שאביה הוא עורך דין מטעם האומות המאוחדות, מה שיביא לקבוצה חשיפה.
הטיול של הקבוצה ממומן על ידי קרלוס, סוחר סמים שנתקל בקבוצה בפרו.
הקבוצה עולה על סירה בדרכה לאתר הבניה ולאחר מכן מתחילה במחאה: הם אוזקים עצמם לטרקטורים ומתעדים בווידאו את פעולות חברת הבניה.
כוח צבאי פרטי שהועסק על ידי חברת הבניה מגיע למקום ולאחר שג'סטין כמעט ונהרגת על ידי שוטר, המחאה של הקבוצה הופכת לויראלית.
הקבוצה נעצרת על ידי המשטרה, אך קרלוס משחד את השוטרים ואלו משחררים את חברי הקבוצה.
הקבוצה מחליטה לחזור לארצות הברית במטוס, אך הוא מתרסק בג'ונגלים בעקבות תקלה במנוע ומספר נוסעים נהרגים בהתרסקות, וביניהם גם קרלוס.
בזמן שהניצולים מחפשים אחר טלפון לווייני, קארה שומעת רעש לא רחוק ממקום הקבוצה.
בזמן שהיא בודקת את מקור הרעש, שבט ילידי מגיע והורג את קארה עם חץ ולאחר מכן לוכד את שאר החברים וכולאים אותם.
בזמן שמנהיג השבט והצייד הראשי הורגים את ג'ונה ונותנים את גופתו למאכל לחברי השבט האחרים, אלחנדרו חושף שהמחאה הייתה מבוימת ונועדה כדי לסייע לאביו, שהוא בעל חברת קבלנות משלו להרוויח על חשבון החברה היריבה, מה שמקומם את שאר החברים.
השבט לוכד את ג'סטין, איימי וסמנת'ה בכדי לבדוק האם הן בתולות ולאחר שהסיקו שג'סטין בתולה, הם לוקחים אותה לטקס ושתי הנשים הנוספות מוחזרות לתאן אל שאר הקבוצה.
אלחנדרו מפציר בקבוצה להמתין לפועלים נוספים של חברת הקבלנות שעשויים להציל אותם, אך הקבוצה מחליטה לברוח.
במהלך מבול, הקבוצה מסיחה את דעתו של אחד השומרים בזמן שסמנת'ה בורחת ומתחבאת בקאנו.
ג'סטין מוחזרת לתאה, אך אינה זוכרת דבר ממהלך הטקס.
השבט מאכיל את הניצולים בבשר מוזר.
מכיוון שהיא טבעונית, איימי נאלצת לאכול כדי לשמור על כוחה, אך מגלה בבשר חתיכת עור עליו מופיע חלק מקעקוע השייך לסמנת'ה.
מבינה שהם אוכלים את בשרה של סמנת'ה, איימי שוברת את קערת האוכל ומשתמשת באחד השברים כדי להתאבד.
לאחר שזיהה הזדמנות, לארס שותל קנאביס בגרונה של איימי המתה בתקווה שבני השבט יתמסטלו לאחר שיאכלו ממנה.
לאחר שהתכנית מצליחה, ג'סטין ודניאל בורחים, אבל אלחנדרו, שמפחד להיתפס ולההרג בעצמו, מעדיף להישאר ומרדים את לארס כדי שיארח לו לחברה.
לאחר שהשפעת הסם על בני השבט פגה, הם אוכלים את לארס בעודו בחיים.
ג'סטין ודניאל מגיעים לאתר ההתרסקות ומוצאים בו טלפון, אך נתפסים ומוחזרים בחזרה לכפר בו השבט חי.
בני השבט מציירים על גופה של ג'סטין ומלבישים אותה בבגדים שבטיים בזמן שאחד מזקני השבט קושר את דניאל לעמוד, שובר את גפיו והוא נאכל על ידי נמלים.
בני השבט חוזים בפועלים נוספים מגיעים ליער והם יוצאים להגן על ביתם.
בזמן הזה, ג'סטין מצליחה לברוח בעזרתו של ילד מהשבט, איתו היא התיידדה קודם לכן.
דניאל מתחנן בפני ג'סטין שתהרוג אותו, אך לאחר שהיא מסרבת, הילד הורג אותו במקום.
אלחנדרו מתחנן בפני ג'סטין שתסייע לו לברוח, אך היא נוטשת אותו ובורחת מהמקום.
ג'סטין מגיעה למקום הקרב ולאחר שציידי השבט וחברים נוספים בו נהרגו, ג'סטין משכנעת את צוות הבניה שהיא אמריקאית.
למרות שהפועלים רוצים להורגה, היא מעמידה פנים שהיא מצלמת את האירוע ומדווחת שהקרב בין הפועלים לבני השבט הסתיים בשלום.
בתגובה, הפועלים מטיסים אותה בחזרה לארצות הברית.
בעיר ניו יורק, ג'סטין משקרת לאביה ולמראיינים אודות מה שקרה בג'ונגל וסיפרה שהיא הניצולה היחידה מהתרסקות מטוס, שבני השבט היו חברותיים וניסו לסייע לה ולקבוצתה, אך נרצחו על ידי הצבא הפרטי בראשות חברת הבניה.
זמן מה לאחר מכן, ג'סטין מבחינה בקבוצת אקטיביסטים הלובשים חולצות עליהן מודפסת תמונת פניו של אלחנדרו.
בסצנה שאחרי הכתוביות, לוסיה, אחותו של אלחנדרו יוצרת קשר עם ג'סטין ומציגה בפניה תמונת לוויין בה נראה אלחנדרו, שעדיין חי בג'ונגל ולובש את בגדי השבט.
ב-17 במאי 2012, איליי רות' הכריז בפסטיבל הקולנוע בקאן שהוא עתיד לביים מותחן אימה בשם "The Green Inferno" וחברת ההפקות "" עתידה לממן את הפקת הסרט וכן תפיק אותו.
רות' כתב את התסריט בשיתוף עם גילמרו אמואדו.
הפקת הסרט החלה בסתיו 2012 וצילומי הסרט התקיימו בפרו וצ'ילה.
באוקטובר 2012, הוכרז שצילומי הסרט יחלו בחודש נובמבר בפרו.
ב-25 באוקטובר, רות' הכריז על צוות השחקנים בסרט.
שלב הצילומים החל באוקטובר 2012 בעיר ניו יורק וצילומי הסצנות בפרו וצ'ילה החלו ב-5 בנובמבר 2012.
בראיון משנת 2013, רות' ציין שהוא רצה שהסרט ייראה כמו אחת העבודות של ורנר הרצוג או טרנס מאליק.
בנוסף, רות' ציין שהוא הושפע מסרטי קניבלים כגון "שואת הקניבלים" או "".
ב-30 ביולי 2013, הוכרז שהסרט עתיד להיות מוצג בפסטיבל הסרטים הבין-לאומי בטורונטו.
הסרט עתיד היה לעלות בבתי הקולנוע ב-5 בספטמבר 2014 בהפצת "".
הסרט הוקרן בחשאיות בפסטיבל הסרטים "" ב-22 בספטמבר 2013 ובפסטיבל "" ב-25 באפריל 2014.
בסופו של דבר, הסרט הופץ בבתי הקולנוע בארצות הברית ב-25 בספטמבר 2015 בהפצת "בלאמהאוס הפקות" ו-"High Top Releasing".
הסרט הופץ בבתי קולנוע בפיליפינים ב-23 בספטמבר 2015 בהפצת "".
בפיליפינים, הוצגו שתי גרסאות של הסרט, בהתאם לסיווג הגילאים: בנוסף לגרסה הרגילה, נוצרה גם גרסה שמותאמת עבור צופים בני 13 ומעלה ובה קטעי הגור ומספר סצנות בסרט הוסרו.
הסרט הוצג ב-1,540 בתי קולנוע והרוויח 3.5 מיליון דולר בסוף השבוע הראשון שלו.
בעקבות זאת, הסרט דורג במקום התשיעי בטבלת ההכנסות.
שישה שבועות לאחר מכן ב-5 בנובמבר, הסרט הרוויח 7.2 מיליון דולר בארצות הברית וקנדה, 5.7 מיליון דולר בהקרנות ברחבי העולם וסך הכל 12.9 מיליון דולר.
האתר "Rotten Tomatoes" העניק לסרט ציון של 38% בהתבסס על 101 ביקורות.
האתר "Metacritic" העניק לסרט ציון של 38/100 על סמך 19 ביקורות.
האתר "CinemaScore" העניק לסרט ציון של -C בסולם של +A עד F.
הסרט קיבל ביקורת מארגון זכויות האדם "" שמפגין בעד שימורם של עמים ילידיים ועמים מבודדים ונגד קולוניאליזם ונאו-קולוניאליזם מכיוון שהסרט הציג את אותם עמים כברבריים.
רות' דחה את הטענה והסביר:
הסרט הופץ בתקליטורי DVD ובלו-ריי ב-5 בינואר 2016 בהפצת "אולפני יוניברסל".
הגרסאות הביתיות מציגות את גרסת הבמאי של הסרט וכן קריינות מאת רות', לופז, איזו, בארנס, בלנטון וסברה.
ב-7 בספטמבר 2013 הוכרז שסרט המשך עתיד להיות מופק ושמו הוא "Beyond the Green Inferno" (בעברית: מאחורי התופת הירוקה) ואמור להיות מבוים על ידי .
נכון לחודש מאי 2016, אין שום עדכון בנוגע להפקת סרט שכזה.
גידיון קרטיס מודי היה עורך דין ופוליטיקאי, שנבחר בשנת 1889 כחבר הסנאט של ארצות הברית מטעם המפלגה הרפובליקנית לייצג את דקוטה הדרומית.
קודם לכן, כיהן כחבר בבית המשפט העליון של טריטוריית דקוטה במשך חמש שנים, בין השנים 1878 ל-1883, ולאחר מכן עבד כיועץ כללי למכרה הומסטייק.
כאשר דקוטה הדרומית הצטרפה לאיחוד ב-2 בנובמבר 1889, מודי, אחד משני הסנאטורים שנבחרו על ידי בית המחוקקים של המדינה, נכנס לתפקידו.
במרץ 1891, הסתיימה תקופת כהונתו.
מודי נולד ב-16 באוקטובר 1832 בקורטלנד שבניו יורק, לסטיבן ושרלוט מודי, שהיגרו מאורנג', ורמונט, למד בבתי הספר המקומיים ונרשם למסלול אקדמי.
הוא למד משפטים בסירקיוז, ניו יורק.
בשנת 1852 הצטרף לגל הגירה מערבה ועבר לאינדיאנה, שם התקבל ללשכת עורכי הדין בשנת 1853. בשנת 1854 מונה לתובע מחוזי במחוז פלויד, אינדיאנה.
נולדו להם חמישה ילדים: הלן אליוט (1856–1940), שהתחתנה עם מר דיקינסון; צ'ארלס ס.
כאשר החל מודי את דרכו הפוליטית, הוא נבחר לבית הנבחרים של אינדיאנה בשנת 1861. לאחר שפרצה מלחמת האזרחים, התגייס מודי לצבא האיחוד.
הוא הוסמך כקפטן באפריל 1861, והועלה בדרגה במהלך שירותו לדרגת לוטננט קולונל וקולונל, עד שהתפטר במרץ 1864.
מודי עבר לטריטוריית דקוטה בסביבות 1865. שם נבחר בשנת 1867 כחבר בבית הנבחרים הטריטוריאלי מטעם המפלגה הרפובליקנית, וכיהן בתפקיד בין השנים 1867–1869. מאוחר יותר נבחר לתקופת כהונה נוספת בין השנים 1874–1875. בבית הנבחרים נבחר לכהן כיושב ראש הבית בשנים 1868–1869 ובשנים 1874–1875.
בשנת 1878 מונה מודי לשופט חבר בבית המשפט העליון של טריטוריית דקוטה, וכיהן בתפקיד עד 1883. בנוסף, כיהן כחבר בוועידות החוקתיות של דקוטה הדרומית בשנים 1883 ו-1885.
בשנת 1883 התפטר מודי מתפקידו כשופט על מנת לעבוד בשוק הפרטי, והועסק כיועץ כללי למכרה הומסטייק.
עם קבלתה של דקוטה הדרומית כמדינה לאיחוד ב-2 בנובמבר 1889, נבחר מודי על ידי בית המחוקקים של המדינה כחבר הסנאט של ארצות הברית מטעם המפלגה הרפובליקנית.
הסנאטור השני שנבחר לצידו היה ריצ'רד פטיגרו.
הם כיהנו יחד את יתרת מושב הקונגרס, עד 3 במרץ 1891. מודי לא הצליח להיבחר מחדש לסנאט.
מאוחר יותר עבר מודי לקליפורניה, שם נפטר ב-17 במרץ 1904 בגיל 71 בלוס אנג'לס.
הוא נטמן בבית הקברות אנגלוס-רוזדייל.
גידי גוב הולך לאכול הייתה סדרת טלוויזיה תיעודית ישראלית, בהנחיית גידי גוב, ששודרה בערוץ 8 בשנים 2000–2003. הסדרה עסקה באוכל ובמפגשים עם דמויות שונות ברחבי ישראל ובעולם, תוך התמקדות בתרבויות קולינריות מקומיות.
את התכנית ביים דני סירקין וערכו והפיקו אתי אנטה-שגב וחנוך פרבר.
בכל פרק יוצא גוב לביקור במקום אחר – בישראל או בחו"ל – ומתארח אצל שפים, בעלי מסעדות, טבחים ובני קהילות שונות.
הוא מתעד תהליכי הכנת מזון, טועם מנות אופייניות, ולעיתים לוקח חלק בהכנתן.
חלק מהפרקים התמקדו במטבחים אתניים או אזוריים, ואחרים באירועים או מסגרות קולינריות יוצאות דופן.
גוב לא הציג עצמו כמומחה קולינרי, אלא כמתבונן סקרן.
התוכנית שילבה שיחות לא פורמליות עם בעלי המקצוע, ולעיתים עסקה גם בהיבטים חברתיים, תרבותיים והיסטוריים הקשורים לאוכל.
במהלך התוכנית נסע גוב בטנדר שברולט משנת 1965 בצבע ירוק, שהיה לסמל התוכנית.
התוכנית הופקה ושודרה על ידי ערוץ 8 של HOT במשך שלוש עונות.
אורכו של כל פרק היה כ־25 דקות.
חלק מהעונות צולמו בישראל בלבד, ואחרות כללו גם פרקים שצולמו בחו"ל – בין היתר באיטליה, סין וספרד.
בזמן שידורה, התוכנית זכתה לסיקור בעיתונות הישראלית.
חלק מהכתבות ציינו את סגנונה הלא־רשמי של ההנחיה ואת הגישה הנגישה לתחום הקולינריה.
היו גם ביקורות שטענו כי התוכנית חוזרת על עצמה לאורך זמן, או כי קצב ההתרחשות בה איטי יחסית לפורמטים אחרים בז'אנר.
לאחר סיום הסדרה, גוב השתתף במספר מיזמים טלוויזיוניים נוספים הקשורים לאוכל, בהם סדרות משותפות עם השף ישראל אהרוני.
חלק מהן אימצו קווים דומים בפורמט ובגישה.
בשנת 2002 יצא לאור ספר המבוסס על הסדרה "גידי גוב הולך לאכול", אותו כתב חנוך פרבר.
הספר כולל מתכונים, סיפורי אוכל וקטעים נבחרים מהתוכנית, ומציע תיעוד קולינרי וספרותי של מסעותיו של גוב ברחבי הארץ והעולם.
גיולה מאנדי (בהונגרית: Mándi Gyula; 15 ביולי 1899 – 27 בנובמבר 1969) היה כדורגלן ומאמן כדורגל יהודי-הונגרי, ששיחק בקבוצת מ.ט.ק.
הונגריה, ואימן את נבחרת הונגריה ונבחרת ישראל.
נולד בשם גיולה (יוליוס) מנדל למשפחה יהודית בבודפשט.
משפחתו חיה בדלות ואביו החייט ציווה עליו לשחק כדורגל בשכונה יחף כדי שלא יבלה את נעליו.
הוא שיחק כמגן ימני במ.ט.ק.
הונגריה, לצידם של בלה גוטמן ופרנץ פלאטקו, ורשם 31 הופעות במדי נבחרת הונגריה.
לאחר שפרש ממשחק פעיל מונה לתפקיד מאמן קבוצת הנוער של מ.ט.ק, תפקיד בו שימש עד הפלישה הנאצית להונגריה.
בזמן מלחמת העולם השנייה הוא ניצל תודות למעמדו ככדורגלן עבר.
כאשר הצעידו הנאצים לאורך גדות הדנובה אלפי יהודים ומאנדי ביניהם, הוא חולץ על ידי שומר שהיה כדורגלן בעברו והעריץ את מאנדי שהתפרסם בזכות קריירת המשחק שלו.
לאחר מלחמת העולם חזר לאמן במ.ט.ק, ובין השחקנים שהתאמנו תחת הדרכתו היה רלף קליין.
בשנת 1950 נתמנה לאחד ממאמניה של נבחרתה הלאומית של הונגריה, שכונתה בשנות ה-50 "נבחרת הפלא", ובשורותיה כיכבו בין היתר פרנץ פושקאש, שנדור קוצ'יש, זולטן צ'יבור ונאנדור הידגקוטי.
בשנת 1952 היה חלק מהצוות שהוביל את הנבחרת לזכייה במדליית זהב באולימפיאדה.
בשנת 1959 נקרא לאמן את נבחרת ישראל אותה אימן עד 1963. הישגיו הבולטים: ניצחון 0-4 על נבחרת אנגליה הצעירה, וניצחון 1-2 על נבחרתה האולימפית של יוגוסלביה בבלגרד.
לאחר מכן חזר מאנדי לבודפשט עם רעייתו, ושם הלך לעולמו בשנת 1969.